EkBass/fiwiki-20250220-pages-articles huggingface dataset:
Sakari Kumpulainen

Lauri Antti Sakari Kumpulainen (21. huhtikuuta 1938 Kuopio – 2014) oli suomalainen journalisti, joka toimi Aamulehden päätoimittajana. Sakari Kumpulainen syntyi diplomi-insinööri Antti Juho Kumpulaisen ja Aune Miettisen perheeseen. Hänen puolisonsa 1962–1991 oli kotitalousopettaja Eira Annikki Aaltonen. Kumpulainen tuli ylioppilaaksi 1958. Hän oli Lehdistön sanomapalvelun toimittaja 1961–1962 ja Taloudellisen tiedotustoimiston johtaja 1976–1986. Aamulehden toimittajana Kumpulainen työskenteli 1962–1970 ja 1986–1988 ja artikkelitoimittajana 1970–1976. Lehden päätoimittajaksi hänet nimitettiin 1988. Kumpulainen jäi tehtävästä eläkkeelle vappuna 1998.Matti Apunen Aamulehden toiseksi päätoimittajaksi. Alma, 8.4.1998. Viitattu 2.5.2018 == Lähteet == Luokka:Suomalaiset päätoimittajat Luokka:Vuonna 1938 syntyneet Luokka:Vuonna 2014 kuolleet
Karia HM IV

HM IV (Helsingin Moottorivaunu, IV=Neljäs sarja) oli HKL:n raitiovaunusarja, joka oli linjaliikenteessä vuosina 1955–1985. HM IV-luokan moottorivaunut rakensi suomalainen Karia. Vaunuja oli 30 ja niiden numerot olivat välillä 301–330. Pituus oli 13,5 m, leveys 2,3 m, korkeus 3,6 m ja omapaino 19,8 tonnia. Vaunujen lempini oli Ratti-Karia tai Mustangi. Viimeiset HM IV-vaunut poistuivat liikenteestä 1985. == Lähteet == Luokka:Helsingin raitiotiekalusto
Fleminginpuisto

Fleminginpuisto (ruots. Flemingsparken) sijaitsee V kaupunginosassa Turussa, Stålarminkadun ja Kupittaankadun sekä Daniel Hjortin kadun ja Tervahovinkadun välissä. Puistossa olevaa mäkeä kutsutaan Tonttumäeksi (ruots. Tomtbacken). Fleminginpuisto nimenä on peräisin vuodelta 1916, kun nimistötoimikunnan tarkoituksena oli nimetä kaikki alueelle silloin kaavoitetut kadut Klaus Flemingin suvun mukaan. Tonttumäelle suunniteltiin 1900-luvun alkupuolella trendikästä huvila-asutusta ja monumentaalisia julkisia rakennuksia. Suunnitelmat kuitenkin jäivät kokonaan toteutumatta. Alueelle suunniteltujen, mutta toteutumattomien, katujen nimiä olivat muun muassa: Klauntie/Klausvägen, Ebbantie/Ebbavägen, Hermannintie/Hermanvägen, Sorolantie/Sorolavägen, Katrinpolku/Katrinestigen, Kisällintie/Gesällvägen. Tonttumäelle nouseva Nokiankatu on rakennettu 1950-luvulla as.oy Tonttulinnan kerrostalojen rakentamisen yhteydessä ja nimetty nuijasodan aikaisen Nokian taistelun (1596) muistoksi. Wärtsilä Oy toimi Fleminginpuiston rakentamisen tukena, asukkaista monet olivat tuolloin Wärtsilän työntekijöitä. Kukkula oli alun perin kivistä kalliota, puulajeina mäntyä ja katajaa. Rakentaminen aloitettiin vuonna 1950 muokkaamalla maisemaa ja laittamalla istutuksia. Puulajistoa on tullut lisää muun muassa puistolehmus ja vaahtera. Nokiankadun yläpäässä on koirapuisto. == Lähteet == Luokka:Turun puistot Luokka:V kaupunginosa
Baby Daddy

Baby Daddy on yhdysvaltalainen tilannekomediasarja, jonka on luonut Dan Berendsen. Sen esittäminen aloitettiin Freeformin (alussa nimellä ABC Family) kanavalla kesäkuussa 2012. Suomessa sarjaa on esittänyt Nelonen Media Hero- kanavalla ja Ruutu-suoratoistopalvelussa. Sarjan viimeinen jakso esitettiin Freeformilla 22. toukokuuta 2017. == Juoni == Sarjassa seurataan Beniä ja hänen kavereitaan, joiden elämä muuttuu kun Benin aikaisemman yhden illan tyttöystävä jättää heidän yhteisen lapsensa hänen oven taakse. Ben päättää kasvattaa lapsen kaverien, äitinsä ja veljensä avustuksella. == Näyttelijät == == Tuotantokaudet == Kausi Jaksot Ensiesitys Avausjakso Päätösjakso 1 10 20. kesäkuuta 2012 29. elokuuta 2012 2 16 29. toukokuuta 2013 11. joulukuuta 2013 3 21 15. tammikuuta 2014 18. kesäkuuta 2014 4 22 22. lokakuuta 2015 5. elokuuta 2015 5 20 3. helmikuuta 2016 3. elokuuta 2016 6 11 13. maaliskuuta 2017 22. toukokuuta 2017 == Tuotanto == Helmikuussa 2012 ABC Family (myöhemmin Freeform) tilasi sarjan ensimmäisen kauden. Kuvaukset alkoivat saman vuoden maaliskuussa. Elokuussa 2012 vahvistettiin toisen kauden tilaaminen. ABC Family kertoi tilanneensa kolmannen kauden jo ennen toisen kauden esittämistä. Neljäs kauden tilattiin maaliskuussa 2014 ja viides kausi helmikuussa 2015. Kesäkuussa 2016 Freeform tilasi kuudennen kauden. Myöhemmin saman vuoden maaliskuussa kerrtottiin kuudennen kauden jäävän sarjan viimeiseksi. == Palkinnot == Vuosi Palkinto Kategoria Ehdokas Tulos Viite 2017 People’s Choice Awards Favorite Cable TV Comedy Baby Daddy == Lähteet == == Aiheesta muualla == * Baby Daddy Freeformin sivuilla * * Baby Daddy TheTVDB.comissa Luokka:2010-luvun yhdysvaltalaiset tilannekomediat
Shapiro-reaktio

Shapiro-reaktio on kemiallinen reaktio, jossa tosyylihydratsoni reagoi voimakkaasti emäksisten organolitiumreagenssien kanssa muodostaen alkeenin. Reaktion raportoi ensimmäisen kerran Robert H. Shapiro vuonna 1967, ja se on nimetty hänen mukaansa. ==Reagenssit ja mekanismi== Reaktion lähtöaineena on tosyylihydratsoni, joka muodostuu aldehydin tai ketonin reagoidessa tosyylihydratsidin kanssa. Reaktio vaatii tapahtuakseen hyvin vahvasti emäksiset olosuhteet, ja emäksisenä reagenssina käytetään tyypillisesti butyylilitiumia. Shapiro-reaktion mekanismin ensimmäisessä vaiheessa organolitiumreagenssi ottaa vastaan protonin tosyylihydratsoniryhmän typpiatomilta. Tämän jälkeen toinen emäsekvivalentti ottaa vastaan protonin hydratsoniryhmän viereiseltä hiileltä, niin kutsutusta α-asemasta. Näin muodostuneesta karbanionista eliminoituu ensin p-tolueenisulfinaattiryhmä ja tämän jälkeen typpimolekyyli. Näin muodostuu vinyylilitiumyhdiste. Tämä vinyylilitiumyhdiste on reaktiivinen ja reagoi happojen kanssa muodostaen alkeenin. Yhdiste voi reagoida myös muiden elektrofiilien, esimerkiksi karbonyyliyhdisteiden, kanssa. Mekanismin on varmistettu tapahtuvan näin isotooppileimauskokeiden avulla. : ==Katso myös== *Bamford–Stevens-reaktio ==Lähteet== Luokka:Orgaaniset reaktiot
Runeberginpuisto

Runeberginpuisto sijaitsee Turussa aivan Aurajoen kupeessa Kirjastosillan ja Auransillan välisellä osuudella Hämeenkadun ja Itäisen rantakadun välissä. Puiston rakentaminen aloitettiin vuonna 1834 ja se sai valmistuttuaan nimeksi Tullihuoneentori lähellä sijainneen tullihuoneen mukaan. Puistoa nimitettiin myös Keittohuoneen puistikoksi kiviterassin alla olleen merimiesten yhteiskeittiön vuoksi. Vuonna 1929 keittohuone muutettiin sähkölaitoksen muuntamoksi ja puistoa korotettiin. Hieman tätä ennen, vuonna 1928, puistoon oli saatu Wäinö Aaltosen veistämä Liljan patsas. Monet turkulaiset tuntevatkin patsaan Liljan puistona. Patsaaseen liittyy vuodesta 1945 katkeamattomana jatkunut vappuperinne, Liljan lakitus. Sen on perinteisesti hoitanut Turun yliopiston hammaslääketieteen opiskelijat. Sähkömuuntamon lounaispäätyyn rakennettiin 1960-luvulla luola, johon sijoitettiin vessa, kioski ja puhtaanapitolaitoksen varasto. Sinne avautui vuonna 1988 nykyinen Titanik- taidegalleria. Vuonna 2008 puistoon tehtiin mittavia parannustöitä, muun muassa puiston tukimuuria korjattiin sortumavaaran vuoksi, mutta puisto on vieläkin hyvin pitkälti 1920-luvun asussaan. == Lähteet == Luokka:Turun puistot Luokka:II kaupunginosa
Jalkapallon maailmanmestaruuskilpailujen 1930 kokoonpanot

Vuoden 1930 jalkapallon MM-turnaukseen osallistui 13 maata. Jugoslavia ja Peru olivat ainoat maat, joilla oli pelaajia muista kuin kotimaan seuroista. Vuonna 1930 pelaajilla ei ollut vielä pelinumeroita paidoissaan. ==Lohko 1== ===Argentiina=== Valmentaja: Francisco Olazar and Juan José Tramutola ===Chile=== Valmentaja: György Orth ===Ranska=== Valmentaja: Raoul Caudron ===Meksiko=== Valmentaja: Juan Luque de Serrallonga ==Lohko 2== ===Jugoslavia=== Valmentaja: Boško Simonovic ===Brasilia=== Valmentaja: Píndaro de Carvalho Rodrigues ===Bolivia=== Valmentaja: Ulises Saucedo ==Lohko 3== ===Uruguay=== Valmentaja: Alberto Suppici ===Romania=== Valmentaja: Constantin Radulescu ===Peru=== Valmentaja: Francisco Bru ==Lohko 4== ===Yhdysvallat=== Valmentaja: Robert Millar ===Paraguay=== Valmentaja: José Durand Laguna ===Belgia=== Valmentaja: Hector Goetinck ==Lähteet== Luokka:Jalkapallon maailmanmestaruuskilpailut 1930
Josep Lluís Trapero

Josep Lluís Trapero (s. 1965) on katalonialainen poliisi, joka toimi huhtikuusta lokakuuhun 2017 Katalonian aluehallinnon alaisten Mossos d'Esquadra -poliisivoimien ylimpänä johtajana. Espanja erotti hänet tehtävistään, ja häntä vastaan nostettiin syytteet "kansankiihotuksesta" () ja "järjestäytyneestä rikollisuudesta" (), joista ensimmäisestä voidaan Espanjan lain mukaan tuomita 15 vuodeksi vankilaan.L’Audiència jutjarà Trapero per organització criminal i sedició, Ara.cat Traperoa vastaan nostetut syytteet perustuvat siihen, että Mossos d'Esquadran poliisit eivät osallistuneet aktiivisesti Katalonian aluejohdon vastoin Espanjan tahtoa järjestämän itsenäisyyskansanäänestyksen sekä sen järjestämistä vaatineitten mielenosoitusten estämiseen.Espanjan varapääministeri Katalonian johtoon – mielenosoituksia odotetaan niin Madridiin kuin Barcelonaankin. Maaseudun tulevaisuus Espanjan keskushallinnon suorassa alaisuudessa toimivat Espanjan kansalliskaarti ja Espanjan kansallinen poliisi pyrkivät estämään kansanäänestyksen käyttämällä laajamittaista väkivaltaa rauhanomaisia äänestäjiä vastaan.Analyysi: Väkivalta vahvistaa katalonialaisten itsenäisyysintoa. Yle.fiCatalan referendum: 'Hundreds hurt' as police try to stop voters. Bbc.com Espanjan keskushallinnon poliisivoimat käytti äänestäjiä kohtaan väkivaltaa, muun muassa ampui kumiluodeilla ja retuutti kovakouraisesti.Sadat katalonialaiset saaneet hoitoa poliisiväkivallan vuoksi. Savon Sanomat Sairaanhoitoon joutui turvautumaan yhteensä 1 066 poliisiväkivallan uhria.Catalonia: Did voters face worst police violence ever seen in the EU?. Bbc.com Traperon johtamat Katalonian omat poliisit puolestaan kävivät kyllä sanomassa joillakin äänestyspaikoilla, että äänestyspaikka pitäisi sulkea, mutta eivät lähteneet väkisin hajottamaan äänestyspaikkojen ympärille niitä suojaamaan kerääntyneitä väkijoukkoja.Ylen toimittaja kertoo Barcelonasta, miten ihmiset kerääntyvät äänestyspaikoille ja pelkäävät Espanjan poliisia Yle.fi Traperon lisäksi kansankiihotussyytteet on nostettu myös kahta muuta Mossos d'Esquadran johtoon kuuluvaa poliisipäällikköä Pere Soleria ja Teresa Laplanaa vastaan. ==Katso myös== * Katalonian kansanäänestys itsenäisyydestä 2017 * Katalonian kriisi 2017 == Lähteet == Luokka:Katalonialaiset henkilöt Luokka:Vuonna 1965 syntyneet Luokka:Elävät henkilöt
Mestarien liigan kausi 1995–1996

Mestarien liigan kausi 1995–1996 oli Mestarien liigan neljäs kausi ja Euroopassa pelattavan jalkapallocupin 41. kausi. Loppuottelu pelattiin Roomassa 22. toukokuuta 1996. Italialainen Juventus voitti loppuottelussa alankomaalaisen Ajaxin rangaistuspotkukilpailussa maalein 4–2 tilanteen oltua jatkoajankin jälkeen 1–1. Loppuottelun maalintekijät olivat varsinaisella peliajalla Juventuksen Fabrizio Ravanelli ja Ajaxin Jari Litmanen. Rangaistuspotkukilpailussa maalin tekivät Juventuksen Ciro Ferrara, Gianluca Pessotto, Michele Padovano ja Vladimir Jugović sekä Ajaxin Jari Litmanen ja Arnold Scholten. Voitto oli Juventuksen toinen Euroopan mestareiden cupin tai liigan voitto. Välierissä Juventus voitti ranskalaisen Nantesin yhteismaalein 4–3 ja Ajax kreikkalaisen Panathinaikosin yhteismaalein 3–1. Kauden paras maalintekijä oli yhdeksän maalia tehnyt Ajaxin suomalaispelaaja Jari Litmanen. == Lähteet == Luokka:Vuoden 1995 jalkapallo Luokka:Vuoden 1996 jalkapallo Luokka:Mestarien liigan kaudet
Mestarien liigan kausi 1994–1995

Mestarien liigan kausi 1994–1995 oli Mestarien liigan kolmas kausi ja Euroopassa pelattavan jalkapallocupin 40. kausi. Loppuottelu pelattiin Wienissä 24. toukokuuta 1995. Alankomaalainen Ajax voitti loppuottelussa italialaisen AC Milanin maalein 1–0. Loppuottelun ainoan maalin teki vaihtopelaajana kentälle tullut Patrick Kluivert 85. minuutilla. Voitto oli Ajaxin neljäs Euroopan mestareiden cupin tai liigan voitto. Välierissä Ajax voitti saksalaisen Bayern Münchenin yhteismaalein 5–2 ensimmäisen osaottelun päätyttyä maalittomana ja AC Milan ranskalaisen Paris Saint-Germainin yhteismaalein 3–0. Kauden paras maalintekijä oli seitsemän maalia tehnyt Paris Saint-Germainin George Weah. == Välierät == === Ensimmäiset osaottelut === === Toiset osaottelut === AC Milan eteni loppuotteluun yhteismaalein 3–0. Ajax eteni loppuotteluun yhteismaalein 5–2. == Loppuottelu == == Lähteet == Luokka:Vuoden 1994 jalkapallo Luokka:Vuoden 1995 jalkapallo Luokka:Mestarien liigan kaudet
Piispankatu

Piispankatu sijaitsee Turun tuomiokirkon ja vanhan kasarmialueen eli Turun kasarmin välillä I kaupunginosassa. Piispankadun alue rakennuksineen on inventoitu valtakunnallisesti merkittäväksi rakennetuksi kulttuuriympäristöksi. Nimensä katu on saanut 1720-luvulla rakennetusta arkkipiispan asuintalosta. Alueella oli ennen Turun paloa 1827 kolme korttelia, mutta kaikki tuhoutuivat. Nykyinen arkkipiispantalo on vuodelta 1887. Piispantalon lisäksi alueella sijaitsee useita kulttuurihistoriallisesti merkittäviä kohteita. 1800-luvun ja 1900-luvun asuinrakentamisessa näkyy eri rakennusvaiheita: puuempire, runsaasti detaljoitu uusrenessanssi sekä kaksikerroksinen jugend. Matalasta puuempirestä on hyvä esimerkki yläluokan koti, joka nykyään toimii Ett Hem -museona. Uusrenessanssia puolestaan edustaa Dahlströmin palatsi. Kadulle näkyy mukavasti myös arkkitehti Erik Bryggmanin suunnittelema funktionalistinen Åbo Akademin Kirjatorni vuodelta 1936. Modernistisimpiin rakennuksiin kuuluvat muun muassa Pekka Pitkäsen kynästä syntynyt Åbo Akademin asuntola Domus Aboensis vuodelta 1965 ja Woldemar Baeckmanin Sibelius-museo vuodelta 1968. Piispankadun pohjoispään teollisuusrakennuksia on otettu uusiokäyttöön ja niissä toimii muun muassa Åbo Akademin humanistisen tiedekunnan oppiaineita. == Katso myös == Turun vanhankaupungin kehittämissuunnitelma == Lähteet == Luokka:Valtakunnallisesti merkittävät rakennetut kulttuuriympäristöt Suomessa Luokka:Turun kadut Luokka:I kaupunginosa
Ondřej Vaculík

pienoiskuva|Ondřej Vaculík vuonna 2012.Ondřej Vaculík (s. 12. toukokuuta 1986 Jilemnice) on tšekkiläinen mäkihyppääjä. Hänen seuransa oli Dukla Liberec. Vaculík sijoittui vuoden 2006 talviolympialaisissa joukkuemäessä yhdeksänneksi ja suurmäessä 45:nneksi. Hän hyppäsi Sapporon MM-kilpailuissa 2007 normaalimäessä 50:nneksi. Liberecin MM-kilpailuissa 2009 hän oli joukkuemäessä viides, normaalimäessä 31:s ja suurmäessä 38:s. Maailmancupissa Vaculík kilpaili ensimmäisen kerran tammikuussa 2006 Sapporossa sijoittuen 33:nneksi. Parhaimmillaan hän on sijoittunut 25:nneksi joulukuussa 2008 Engelbergissa. Nuorten MM-kilpailuihin Vaculík on osallistunut kaksi kertaa. Vuoden 2003 kisoissa hän oli joukkuemäessä seitsemässä ja normaalimäessä 56:s. Vuonna 2004 hän sijoittui joukkuemäessä seitsemänneksi ja normaalimäessä 39:nneksi. == Lähteet == Luokka:Tšekkiläiset mäkihyppääjät Luokka:Vuonna 1986 syntyneet Luokka:Elävät henkilöt
Mestarien liigan kausi 1993–1994

Mestarien liigan kausi 1993–1994 oli Mestarien liigan toinen kausi ja Euroopassa pelattavan jalkapallocupin 39. kausi. Karsintakierrosten jälkeen 32 joukkuetta pelasi kaksi cup-muotoista kierrosta, minkä jälkeen kahdeksan parasta joukkuetta pelasivat kahdessa lohkossa kaksinkertaisen sarjan. Molempien lohkojen kaksi parasta pääsivät lohkovoittajien kotikentillä pelattaviin yksiosaisiin välieriin ja välierien voittajat loppuotteluun, joka pelattiin Ateenassa 18. toukokuuta 1994. Italialainen AC Milan voitti loppuottelussa espanjalaisen FC Barcelonan maalein 4–0. Loppuottelun maalintekijät olivat kaksi maalia tehnyt Daniele Massaro sekä Dejan Savićević ja Marcel Desailly. Voitto oli AC Milanin viides Euroopan mestareiden cupin tai liigan voitto. Välierissä AC Milan voitti ranskalaisen AS Monacon 3–0 ja FC Barcelona portugalilaisen FC Porton samoin lukemin. Kauden parhaat maalintekijät olivat kahdeksan maalia tehneet Werder Bremenin uusiseelantilainen Wynton Rufer ja FC Barcelonan alankomaalainen Ronald Koeman. == Lähteet == Luokka:Vuoden 1993 jalkapallo Luokka:Vuoden 1994 jalkapallo Luokka:Mestarien liigan kaudet
Angels with Attitude

__NOTOC__ Angels with Attitude on helsinkiläisen Plastic Tearsin albumi, joka julkaistiin 1. kesäkuuta 2018. == Kappaleet == Säv. ja San. M. December # Dark Passenger # Secret Society # Iris Kick # Midnight Date # Rhythm Rider # Nuclear Nights # Blue Angel # Day by Day # Headless Army # Miss Stumbling Legs # Universal Kid == Kokoonpano == * Miqu December – laulu * Andy Whitewine – kitara * Juha Pietiläinen – kitara * Edu Kettunen – bassokitara * Eco Xtasy – rummut \+ * Marc Sonic – kitara == Lähteet == == Aiheesta muualla == * http://rockituprecords.blogspot.fi/2018/03/plastic-tears-angels-with- attitude.html Luokka:Vuoden 2018 albumit Luokka:Plastic Tearsin albumit
Asteeninen oire

Asteeninen oire (Elokuva-arkiston näytöksissä käytetty suomalaisnimi, alkuperäisnimi Astenitšeski sindrom) on Kira Muratovan ohjaama neuvostoliittolainen kokeellinen draamaelokuva vuodelta 1990. Ohjaajan lisäksi sen käsikirjoittajina ovat toimineet Aleksandr Tšernik ja toista pääroolia näyttelevä Sergei Popov. ==Juoni== Elokuva muodostuu kahdesta erillisestä episodista. Mustavalkoisessa alkuosuudessa miehensä kuoltua psyykkisen terveytensä menettänyt, hysteerisesti itkevä leskinainen kohtaa kaltaisiaan hermoromahduksen partaalla olevia. Toisen, väreissä kuvatun tarinan päähenkilö on miesopettaja, joka kärsii hallitsemattomasta nukahtelusta ja pääsee hoidettavaksi mielisairaalaan. ==Rooleissa== ==Vastaanotto== Asteeninen oire sai hopeisen karhun tuomariston erikoispalkintona Berliinin elokuvajuhlilla 1990. Elokuva ylsi Ukrainan elokuvahistorian kuudenneksi parhaaksi teokseksi Dovženko-keskuksen vuonna 2021 julkaisemalla Ukrainan elokuvahistorian sata parasta elokuvaa -listalla. ==Lähteet== Luokka:Neuvostoliittolaiset elokuvat Luokka:Vuoden 1990 elokuvat Luokka:Neuvostoliitossa tapahtuvat elokuvat Luokka:Ukrainalaiset elokuvat
Revheimin lurit

Revheimin lurit (lue venyttämällä: lūr) ovat Rogalandin Hafrsfjordin läheltä Norjasta löydetyt lurit, jotka on ajoitettu noin 800 eaa. eli ne ovat Skandinavian pronssikauden Monteliuksen periodilta V. == Historiaa == Heinäkuussa vuonna 1894 olivat Revheimin maatilan työntekijät kaivamassa kuivatusojaa laajalla Revheimsmyran suolla. Ojan pohjalta paljastuivat muutamat pronssiputket, jotka makasivat suon hiekkaista pohjaa vasten. Lähistöllä työskennellyt maatalousinsinööri A. Grimnes saapui paikalle ja dokumentoi ojan ja löydökset muistivihkoonsa. Tämän jälkeen toimitettiin sekä piirrokset että lurien kappaleet Stavangerin arkeologiseen museoon. Läheiseltä kalliolta, joka sijaitsee 200–300 metrin päässä, on vuonna 1870 löydetty kalliopiirroksia. Tutkijat uskovat, että kalliopiirrokset ja lurit ovat samanikäisiä. Lurit olivat löydettäessä hyvässä kunnossa. Vuonna 1958 soittivat kaksi stavangerilaista Franz Dørr ja Georg Dørr (isä ja hänen poikansa) lureja, ja vielä vuonna 1961 Gunnar Rugstad soitti luria. Pronssiseppä Andy Taylor on valmistanut lureista replikat. == Kuvaus == Revheimin lurit ovat 1,50 metriä pitkät ja siten pienemmät kuin Brudevælten lurit. Molemmat lurit soivat F-vireisesti. Ulvkærin lurit, jotka löytyivät Pohjois-Tanskasta, ovat lähes saman kokoiset. == Lähteet == == Aiheesta muualla == * Luokka:Skandinavian pronssikauden soittimet Luokka:Norjan muinaisjäännökset
Verimuurahaiset

Verimuurahaiset (Formica (Raptiformica)) on Formica-suvun alasuku, johon kuuluu Suomessa yksi laji, verimuurahainen, Formica sanguinea.Laji.fi: Verimuurahaiset – Formica (Raptiformica) Alasukua käytetään lähinnä Euroopassa tai palearktisella alueella \- nearktisella alueella se ei ole enää käytössä. == Lähteet == Luokka:Muurahaiset
Mestarien liigan kausi 1992–1993

Mestarien liigan kausi 1992–1993 oli Mestarien liigan ensimmäinen kausi ja Euroopassa pelattavan jalkapallocupin 38. kausi. Karsintakierrosten jälkeen 32 joukkuetta pelasi kaksi cup-muotoista kierrosta, minkä jälkeen kahdeksan parasta joukkuetta pelasivat kahdessa lohkossa kaksinkertaisen sarjan. Kummankin lohkon voittaja pääsi loppuotteluun, joka pelattiin Münchenissä 26. toukokuuta 1993. Ranskalainen Olympique de Marseille voitti loppuottelussa italialaisen AC Milanin maalein 1–0. Loppuottelun ainoan maalin teki Basile Boli. Voitto oli Marseillen ensimmäinen, ja se on vielä 30 vuotta myöhemminkin ainoa ranskalaisjoukkueen saavuttama miesten Euroopan mestareiden cupin tai liigan voitto. Kauden paras maalintekijä oli seitsemän maalia tehnyt PSV Eindhovenin brasilialaispelaaja Romário. == Lohkovaihe == === Lohko A === Joukkue Ottelut Voitot Tasapelit Tappiot TM PM Maaliero Pisteet Olympique de Marseille 6 3 3 0 14 4 +10 9 Rangers FC 6 2 4 0 7 5 +2 8 Club Brugge 6 2 1 3 5 8 -3 5 TsSKA Moskova 6 0 2 4 2 11 -9 2 === Lohko B === Joukkue Ottelut Voitot Tasapelit Tappiot TM PM Maaliero Pisteet AC Milan 6 6 0 0 11 1 +10 12 IFK Göteborg 6 3 0 3 7 8 -1 6 FC Porto 6 2 1 3 5 5 0 5 PSV Eindhoven 6 0 1 5 4 13 -9 1 == Loppuottelu == == Lähteet == Luokka:Vuoden 1992 jalkapallo Luokka:Vuoden 1993 jalkapallo Luokka:Mestarien liigan kaudet
Mestarien liigan kausi 1996–1997

Mestarien liigan kausi 1996–1997 oli Mestarien liigan viides kausi ja Euroopassa pelattavan jalkapallocupin 42. kausi. Loppuottelu pelattiin Münchenissä 28. toukokuuta 1997. Saksalainen Borussia Dortmund voitti loppuottelussa italialaisen Juventuksen maalein 3–1. Loppuottelussa Dortmundin maalintekijät olivat kaksi maalia tehnyt Karl-Heinz Riedle ja Lars Ricken, ja Juventuksen ainoan maalin teki Alessandro Del Piero. Voitto oli Dortmundin ensimmäinen ja vielä 20 vuotta myöhemminkin ainoa Euroopan mestareiden cupin tai liigan voitto. Välierissä Dortmund voitti englantilaisen Manchester Unitedin yhteismaalein 2–0 ja Juventus alankomaalaisen Ajaxin yhteismaalein 6–2. Kauden paras maalintekijä oli viisi maalia tehnyt Atlético Madridin Milinko Pantić. == Lähteet == Luokka:Vuoden 1996 jalkapallo Luokka:Vuoden 1997 jalkapallo Luokka:Mestarien liigan kaudet
K. J. Ståhlbergin patsas

K. J. Ståhlbergin patsas on Helsingissä Eduskuntatalon edustalla sijaitseva, kuvanveistäjä Wäinö Aaltosen toteuttama Suomen ensimmäisen presidentin K. J. Ståhlbergin näköispatsas. Patsas on vuodelta 1959, ja se oli ensimmäinen Helsinkiin pystytetyistä Suomen presidenttien muistomerkeistä. Aaltosen veistämät Ståhlbergin ja P. E. Svinhufvudin patsaat on sijoitettu Eduskuntatalon edessä Mannerheimintien varressa olevan pihanurmikon vastakkaisille laidoille, Ståhlberg pohjois- ja Svinhufvud eteläpäähän. Patsas on pronssia ja sen jalusta punaista graniittia. Ståhlberg on kuvattu ryhdikkäänä ja pitelemässä oikealla kädellään lakikirjaa pientä pöytää vasten, mikä viittaa hänen rooliinsa laintuntijana ja tasavaltaisen hallitusmuodon isänä. Taiteellisesti teos edustaa Aaltosen tuotannolle tyypillistä, klassisen muistomerkkiperinteen mukaista pelkistettyä realismia.K. J. Ståhlberg Helsingin taidemuseon Julkiset veistokset -tietokanta. Viitattu 2.5.2018. Patsaan korkeus ilman jalustaa on 2,8 metriä.Heidi Pfäffli & Heikki Ahvenjärvi: ”Teosluettelo”, s. 234 teoksessa Wäinö Aaltonen 1894–1966 (toim. Heidi Pfäffli). Wäinö Aaltosen museon julkaisuja nro 10. Wäinö Aaltosen museo, Turku 1994. ==Historia== Kilpailu presidentti Ståhlbergin patsaasta julistettiin vuonna 1955, mutta palkintolautakunta ei ollut tyytyväinen saapuneisiin ehdotuksiin ja jätti ensimmäisen palkinnon jakamatta. Toisen palkinnon sai kuvanveistäjä Olli Waittinen ja kaksi kolmatta palkintoa jaettiin Viljo Savikurjelle ja Armas Tirroselle. Tammikuussa 1956 järjestettiin kutsukilpailu näiden kolmen kuvanveistäjän kesken, mutta Teuvo Auran johtama patsastoimikunta päätti kutsua vielä neljänneksi mukaan Wäinö Aaltosen, joka ei ollut osallistunut lainkaan alkuperäiseen avoimeen kilpailuun. Aaltonen voitti toisen kilpailun ja patsas tilattiin häneltä saman vuoden marraskuussa.Erik Kruskopf: Veistosten kaupunki – Taidetta Helsingin katukuvassa (suom. Rauno Ekholm), s. 70, 73–74. Schildts, Helsinki 2000. Aaltonen valmisti sen vuosina 1957–1958. Patsaan paljasti presidentti Urho Kekkonen 22. syyskuuta 1959, Ståhlbergin kuoleman 7-vuotispäivänä. Se ehti siten valmiiksi vuotta aiemmin kuin läheinen marsalkka Mannerheimin ratsastajapatsas, jonka kilpailun Aaltonen oli harmikseen hävinnyt. Helsingin presidenttipatsaista Mannerheimin patsas pantiin vireille ensimmäisenä, mutta Ståhlbergin patsas valmistui ensimmäisenä. ==Lähteet== ==Aiheesta muualla== *Ståhlbergille patsas eduskuntatalon eteen Ylen Elävä arkisto 8.9.2006. Luokka:K. J. Ståhlberg Luokka:Helsingin patsaat ja veistokset Luokka:Wäinö Aaltosen veistokset Luokka:Etu-Töölö Luokka:Muotokuvaveistokset
P. E. Svinhufvudin patsas

P. E. Svinhufvudin patsas on Helsingissä Eduskuntatalon edustalla sijaitseva, kuvanveistäjä Wäinö Aaltosen toteuttama Suomen presidentti P. E. Svinhufvudin näköispatsas. Patsas on vuodelta 1961. Aaltosen veistämät Svinhufvudin ja K. J. Ståhlbergin patsaat on sijoitettu Eduskuntatalon edessä Mannerheimintien varressa olevan pihanurmikon vastakkaisille laidoille, Svinhufvud etelä- ja Ståhlberg pohjoispäähän. Patsas on pronssia ja sen jalusta punaista graniittia. Svinhufvud on kuvattu seisomassa vasen käsi takin taskussa ja oikea käsi nyrkissä pientä pöytää vasten.P. E. Svinhufvud Helsingin taidemuseon Julkiset veistokset -tietokanta. Viitattu 2.5.2018. Nyrkin lyöminen pöytään korostaa presidentin auktoriteettia samalla kun olemus ilmentää ”Ukko-Pekkana” tunnetun Svinhufvudin kansanomaisuutta.Erik Kruskopf: Veistosten kaupunki – Taidetta Helsingin katukuvassa (suom. Rauno Ekholm), s. 71, 74–75. Schildts, Helsinki 2000. Aaltonen käytti patsasta tehdessään samaa mallia kuin samaan aikaan tekemässään Ståhlbergin patsaassa. Patsaan korkeus ilman jalustaa on 2,8 metriä.Heidi Pfäffli & Heikki Ahvenjärvi: ”Teosluettelo”, s. 238 teoksessa Wäinö Aaltonen 1894–1966 (toim. Heidi Pfäffli). Wäinö Aaltosen museon julkaisuja nro 10. Wäinö Aaltosen museo, Turku 1994. Toisin kuin useimmista Helsingissä sijaitsevista Suomen presidenttien muistomerkeistä, Svinhufvudin patsaasta ei järjestetty lainkaan kilpailua, vaan P. E. Svinhufvudin muistosäätiö tilasi sen suoraan kuvanveistäjä Wäinö Aaltoselta vuonna 1957, vuotta sen jälkeen kun myös läheinen Ståhlbergin patsas oli tilattu häneltä. Aaltonen valmisti Svinhufvudin patsaan vuosina 1957–1959, ja se paljastettiin Svinhufvudin syntymän 100-vuotispäivänä 15. joulukuuta 1961. ==Lähteet== Luokka:Helsingin patsaat ja veistokset Luokka:Wäinö Aaltosen veistokset Luokka:Etu-Töölö Luokka:P. E. Svinhufvud Luokka:Muotokuvaveistokset
Niemen kartano

Niemen kartano voi tarkoittaa seuraavia: *Niemen kartano, kartano Tampereella *Niemen kartano, kartano Kalvolassa Hämeenlinnassa
Kristina Stenman

Kristina Stenman (s. 1962) on suomalainen virkamies. Hän toimi vuosina 2016–2020 Pietarsaaren kaupunginjohtajana.Kati Latva-Teikari, Anne Ekstrand on Pietarsaaren uusi kaupunginjohtaja Yle 22.2.2021, viitattu 12.4.2023 Toukokuussa 2020 hänet valittiin yhdenvertaisuusvaltuutetuksi vuosille 2020-2025. Hän on koulutukseltaan oikeustieteen kandidaatti. Ennen Pietarsaareen siirtymistä hän oli työ- ja elinkeinoministeriön maahanmuuttojohtaja vuoden 2011 alusta. Stenmanilla on aiempien tehtävien peruja kunnallisen päätöksenteon kokemusta sekä virassa hyödyllistä Pietarsaaren alueen tuntemusta työskenteltyään Vaasan apulaiskaupunginjohtajana vuoden 2010 loppuun. Aiemmin hän on ollut tutkijana Åbo Akademin Ihmisoikeusinstituutissa sekä lakimiehenä ja toiminnanjohtajana Pakolaisneuvonta ry:ssä ja RKP:n ministerien erityisavustajana. == Lähteet == Luokka:Pietarsaaren pormestarit ja kaupunginjohtajat Luokka:Suomalaiset virkamiehet Luokka:Vuonna 1962 syntyneet Luokka:Elävät henkilöt Luokka:Suomalaiset juristit Luokka:Erityisavustajat
Kyösti Kallion patsas

Kyösti Kallion patsas on Helsingissä Eduskuntatalon pohjoispuolisessa puistikossa sijaitseva Suomen presidentti Kyösti Kallion näköispatsas, jonka on toteuttanut hänen poikansa, kuvanveistäjä Kalervo Kallio. Patsas on vuodelta 1962. Patsas on pronssia ja sen jalusta punaista graniittia. Itse patsaan korkeus on 3,6 metriä ja jalustan korkeus 1,7 metriä.Kyösti Kallion muistopatsas Helsingin taidemuseon Julkiset veistokset -tietokanta. Viitattu 2.5.2018. Patsas esittää Kyösti Kalliota istumassa tuolilla. Presidentti Kyösti Kallion patsastoimikunta anoi Helsingin kaupunginhallitukselta helmikuussa 1957, että patsas voitaisiin sijoittaa Eduskuntatalon edustalla olevan nurmikon eteläpäähän, mutta tämä paikka annettiinkin P. E. Svinhufvudin patsaalle. Helsingin kiinteistölautakunta ehdotti vuonna 1961 Kallion patsaan sijoittamista väliaikaisesti Hesperian esplanadille.Kallion ja Svinhufvudin patsaat Helsinkiin Helsingin Sanomat 21.2.1961 (uudelleenjulkaistu 21.2.2011). Viitattu 2.5.2018. Lopulta sijoituspaikaksi valittiin niin sanottu Eduskuntapuisto, joka on Eduskuntatalon korttelissa talon pohjoispuolella. Veistos tilattiin presidentin pojalta Kalervo Kalliolta. Se on Svinhufvudin patsaan ohella toinen Helsingin presidenttimuistomerkeistä, josta ei järjestetty avointa kilpailua.Erik Kruskopf: Veistosten kaupunki – Taidetta Helsingin katukuvassa (suom. Rauno Ekholm), s. 71, 74–75. Schildts, Helsinki 2000. Patsas paljastettiin 10. marraskuuta 1962. Tilaisuudessa puhui presidentti Urho Kekkonen.Kyösti Kallio - Tasavallan talonpoika (toinen video) Ylen Elävä arkisto 8.9.2006. Viitattu 2.5.2018. Taiteellisesti patsasta on moitittu jäykäksi ja jopa epäonnistuneeksi. Runoilija Pentti Saarikoski luonnehti sitä tuoreeltaan sanoilla ”mykkä paskalla”.Liisa Lindgren: Monumentum – muistomerkkien aatteita ja aikaa, s. 217. Suomalaisen Kirjallisuuden Seura, Helsinki 2000. Suomen Keskustan Helsingin-vappujuhla järjestetään vuosittain Kyösti Kallion patsaan luona.Vanhanen puhuu vappuna Helsingissä, Lipponen Porissa Helsingin Sanomat 28.4.2005. Viitattu 2.5.2018. ==Lähteet== Luokka:Kyösti Kallio Luokka:Helsingin patsaat ja veistokset Luokka:Etu-Töölö
La Altagracia

La Altagracia on provinssi Dominikaanisessa tasavallassa. Sen pääkaupunki on Higüey. Provinssin pinta-ala on 3002 km2 ja väkiluku noin 322 000. Provinssissa on kaksi kansallispuistoa, kuuluisa Punta Canan loma-alue ja Isla Saonan saari. == Lähteet == == Aiheesta muualla == Luokka:Dominikaanisen tasavallan provinssit
Innokenti Smoktunovski

Innokenti Mihailovitš Smoktunovski (alun perin Smoktunovitš, 18. maaliskuuta 1925 Tatjanovka, Tomskin alue – 3. elokuuta 1994 Moskova) oli venäläinen elokuva-, televisio- ja teatterinäyttelijä, joka oli erityisesti 1970-luvulla Neuvostoliiton elokuvateollisuuden eniten käyttämiä miesnäyttelijöitä. Hänen tunnetuimpia elokuvaroolejaan ovat nimiosat Grigori Kozintsevin Hamlet- elokuvassa (1964) ja Igor Talankinin elokuvassa Tshaikovski – unohtumattomia säveliä (1970). Hän teki myös Nikolai Bobrikovin roolin suomalaisyhteistyönä tuotetussa elokuvassa Luottamus (1976). Smoktunovski aloitti elokuvauransa vuonna 1956 ohjaaja Mihail Rommin alaisuudessa. Hän sai Lenin-palkinnon 1965, kansantaiteilijan arvonimen 1974 ja aivan Neuvostoliiton viime vaiheissa maan korkeimman arvonimen sosialistisen työn sankari. ==Elokuvarooleja== Lähde: *1961: Vuoden yhdeksän päivää – Ilja Kulikov *1962: Mozart ja Salieri – Mozart *1964: Hamlet – Hamlet *1965: Tällä tähdellä – Lenin *1966: Varo autoa – Detotškin *1969: Rikos ja rangaistus – Porfiri Petrovitš *1969: Elävä ruumis – Ivan Petrovitš *1970: Tshaikovski – unohtumattomia säveliä – Tšaikovski *1971: Vanja-eno – Vanja-eno *1972: Tulenkesyttäjät *1974: Äidit ja tyttäret – Vadim Vasiljev *1974: Avaruuslento Moskova – Kassiopeia – I. O. O. *1974: Balladi rakastavaisista – Trubatsh, torvensoittaja *1976: Luottamus – Nikolai Bobrikov *1976: Till Eulenspiegelin legenda – Kaarle I *1976: Todellinen prinsessa – kuningas *1979: Raja – Antoni *1987: Yön saapuessa ==Lähteet== ==Aiheesta muualla== Luokka:Neuvostoliittolaiset näyttelijät Luokka:Jussi-palkinnon saajat Luokka:Vuonna 1925 syntyneet Luokka:Vuonna 1994 kuolleet
La Romana (provinssi)

La Romana on provinssi Dominikaanisessa tasavallassa. Sen pääkaupunki on La Romana. Provinssin pinta-ala on 656 km2 ja väkiluku noin 262 500. Provinssi rajautuu La Altagracian provinssiin ja Karibianmereen. Siellä on kuuluisa Casa de Campon loma-alue. == Lähteet == == Aiheesta muualla == Luokka:Dominikaanisen tasavallan provinssit
Erkki Pokki

Erkki Samuli Pokki (2. toukokuuta 1938 Oulu – 31. maaliskuuta 2014 Rovaniemi) oli suomalainen yhteiskuntatieteiden maisteri ja Ylivieskan kaupunginjohtaja.Erkki Pokki, Helsingin Sanomat Muistot 22.4.2014 (Vain digilehden tilaajille)Kuka kukin on 1978 Pokin vanhemmat olivat diplomi- insinööri Anton Daniel Pokki ja Hilja Susanne Ylioja. Hän pääsi ylioppilaaksi Rovaniemen yhteislyseosta 1958 ja valmistui yhteiskuntatieteiden kandidaatiksi Yhteiskunnallisesta korkeakoulusta Tampereella 1964. Pokki toimi Revonlahden kunnansihteerinä 1964–1965, Sievin kunnanjohtajana ja kunnanasiamiehenä 1965–1966 sekä oli Ylivieskan kaupunginjohtaja vuodesta 1966 alkaen. == Lähteet == Luokka:Ylivieskan kunnan-, kauppalan- ja kaupunginjohtajat Luokka:Sievin kunnanjohtajat Luokka: Vuonna 1938 syntyneet Luokka: Vuonna 2014 kuolleet
Pokki

Pokki on suomalainen sukunimi, joka on muun muassa seuraavilla henkilöillä: *Erkki Pokki (1938–2014), kunnan- ja kaupunginjohtaja *Niklas Pokki (s. 1976), pianisti ja pianopedagogi *Pertti Pokki (s. 1950), kosketinsoittaja ja laulaja *Ulla Lanning (o.s. Pokki, s. 1935), pikajuoksija.
Ritarimonni

Ritarimonni (Dianema longibarbis) on panssarimonnien heimoon kuuluva kala. Ritarimonni kasvaa noin 8 cm pitkäksi. Sen kyljissä on hopeanhohtoisella pohjalla muutamassa rivissä pyöreitä mustia täpliä; pään alueella täplät jatkuvat pienempinä. Kaikki evät ovat vaaleanruskeita. Ritarimonnit ovat kotoisin Amazonin valuma-alueelta. == Lähteet == == Aiheesta muualla == * Ritarimonni erään akvaariokaupan sivulla Luokka:Akvaariokalat Luokka:Aitopanssarimonnit
Cargill

Cargill on yhdysvaltalainen elintarvikealan suuryritys. Vuonna 2015 se oli liikevaihdoltaan Yhdysvaltojen suurin yksityinen yritys. Yrityksen pääasiallisia liiketoiminta-aloja ovat elintarvikkeet, maataloustuotteet ja metallit. Cargillin perustaja William W. Cargill aloitti liiketoimintansa välittämällä Minnesotassa valmistettuja viljaelevaattoreita. Cargillista kasvoi Yhdysvaltain suurin viljanvälittäjä, joka käy kauppaa myös kahvilla, polttoaineilla, rehuilla, lannoitteilla ja teräksellä. Se kuuluu maailman suurimpiin elintarvikeyhtiöihin. Vuonna 2013 se työllisti 143 000 ihmistä 67 maassa. Yrityksen omistajasuvussa on 14 miljardööriä. == Lähteet == == Aiheesta muualla == Luokka:Yhdysvaltalaiset elintarvikeyhtiöt
Jeff Rosenstock

Jeff Rosenstock (s. 7. syyskuuta 1982) on yhdysvaltalainen muusikko, joka on kotoisin Long Islandista. Hän on toiminut vokalistina yhtyeissä The Arrogant Sons of Bitches, Bomb the Music Industry! ja Kudrow. Hän aloitti soolouran Bomb the Music Industry! -yhtyeen eroamisen jälkeen.Genius: Jeff Rosenstockin artistiprofiili Hän on perustanut oman levy-yhtiön Quote Unquote Recordsin ja on esiintynyt monien ska punk- ja folkpunk-yhtyeiden kanssa kuten Andrew Jackson Jihad tai The Smith Street Band.Quote Unquote Records - kotisivuTumblr: Jeff Rosenstockin Tumblr-sivu == Soolodiskografia == * I Look Like Shit (2012) * We Cool? (2015) * Worry. (2016) * POST- (2018) == Lähteet == Luokka:Yhdysvaltalaiset muusikot Luokka:Vuonna 1982 syntyneet Luokka:Elävät henkilöt
Alexandra Andresen

Alexandra Gamlemshaug Andresen (s. , Oslo, Norja) on norjalainen kouluratsastaja. Hän peri vuonna 2007 siskonsa Katharina Andresenin tavoin isältään 42,2 prosentin omistusosuuden perheyhtiö Ferdistä. Siskokset nostettiin loppuvuodesta 2015 perintönsä vuoksi julkisuuteen Norjassa ja vuonna 2016 kansainvälisesti maailman nuorimpina dollarimiljardööreinä. Maaliskuussa 2018 yhdysvaltalainen talousjulkaisu Forbes arvioi kummankin varallisuudeksi 1,4 miljardia dollaria. Hänen liikemiesisänsä Johan H. Andresen (s. 1961) johtaa hallituksen puheenjohtajana perheyhtiö Ferdiä ja omistaa perinnön jälkeen yhä 15,2 prosenttia yhtiön osakepääomasta ja 70 prosenttia äänivallasta. Ferd-konserni on suvun osakesijoitusten ja varallisuuden hallintayhtiö. Kouluratsastaja Alexandra Andresen asui, harjoitteli ja kilpaili Saksassa ainakin vuosina 2015-2016. Hän on voittanut kouluratsastuksessa nuorten EM-kisojen mitalin vuonna 2013 ja 2014, sekä 2. ja 3. sijan Ranskan Compiègnesta 2013 sekä kaksi 2. sijaa Italian Arezzosta 2014. Hänen ratsunaan oli tuolloin Belamour. Häntä sponsoroi norjalainen ratsastusvaatevalmistaja Kingsland. Tammikuussa 2018 Alexandran uutisoitiin muuttaneen Yhdysvaltain Floridaan. Hänen äitinsä Kristin Andresen oli hieman aiemmin kritisoinut perheyritys Ferdin tukemaa Norjan ratsastajainliittoa passiivisuudesta lahjakkaiden nuorten ratsastajien ja kansainvälisen tason valmentajien etsimisessä ja kehittämisessä sekä siirrättänyt Ferdin omistamat hevoset Floridan Wellingtonissa sijaitsevalle hevosfarmille. ==Lähteet== Luokka:Norjalaiset kouluratsastajat Luokka:Norjalaiset miljardöörit Luokka:Vuonna 1996 syntyneet Luokka:Elävät henkilöt
Volkswagen Group MQB -pohjalevy

Volkswagen Group MQB -pohjalevy (saks. Modularer Querbaukasten) on Volkswagen Groupin kehittämä modulaarinen pohjalevy autoille, joissa moottori on sijoitettu poikittain. Se tuli ensimmäisenä käyttöön vuonna 2012 esitellyssä kolmannen sukupolven Audi A3:ssa. MQB:n etuja aiempiin pohjalevyratkaisuihin verrattuna ovat rakenteiden keveys, monikäyttöisyys ja alhaisemmat valmistuskustannukset. == MQB == Pohjalevyn ensimmäinen versio esiteltiin vuonna 2012 Audi A3:n yhteydessä. * Audi A3 (Typ 8V) (2012–2020) * Audi Q2 (2016–) * Audi RS3 (Typ 8VA) (2015–2020) * Audi S3 (Typ 8V) (2012–2020) * Audi TT (Typ FV) (2014–) * SEAT León (Typ 5F) (2012–2020) * Škoda Octavia (Typ 5E) (2012–2019) * Škoda Superb (Typ 3V) (2015–) * Volkswagen Arteon (2017–) * Volkswagen Atlas / Teramont (2016–) * Volkswagen Atlas Cross Sport / Teramont X (2019–) * Volkswagen Bora (2018–, vain Kiinan markkinoilla) * Volkswagen Golf VII (2012–2020) * Volkswagen Golf Sportsvan (2014–2020) * Volkswagen Jetta VII (2018–) * Volkswagen Lamando (2014–) * Volkswagen Lavida II (2018–) * Volkswagen Passat (B8) (2014–) * Volkswagen Passat (2018–, vain Kiinan markkinoilla) * Volkswagen Touran II (2015–) == MQB A0 == MQB A0 on suunniteltu B-segmentin autoja ja pieniä crossovereita varten. Ensimmäisenä se tuli käyttöön vuonna 2017 SEAT Ibizassa. * Audi A1 (Typ GB) (2018–) * SEAT Arona (2017–) * SEAT Ibiza (Typ 6F) (2017–) * Škoda Fabia IV (2021–) * Škoda Kamiq (2019–) * Škoda Scala (2018–) * Volkswagen Polo VI (2017–) * Volkswagen T-Cross (2019–) * Volkswagen Taigo / Nivus (2020–) * Volkswagen Virtus (2017–) === MQB A0 IN === MQB A0 IN on Intian markkinoilla myytäviä malleja varten kehitetty versio MQB A0 -pohjalevystä. * Škoda Kushaq (2021–) * Škoda Slavia (2021–) * Volkswagen Taigun (2021–) == MQB A1 == MQB A1 on suunniteltu keskikokoisia crossover-malleja varten. Ensimmäinen sille perustuva malli oli SEAT Ateca. * Jetta VS5 (2019–) * SEAT Ateca (2016–) * Škoda Karoq (2017–) * Volkswagen T-Roc (2017–) * Volkswagen Tharu (2018–) == MQB A2 == MQB A2 on suunniteltu käytettäväksi suuremmissa crossover-malleissa. Se tuli ensimmäisenä käyttöön vuonna 2015 Volkswagen Tiguanissa. * Audi Q3 (Typ F3) (2018–) * Jetta VS7 (2019–) * SEAT Tarraco (2018–) * Škoda Kodiaq (2016–) * Volkswagen Tayron (2018–) * Volkswagen Tiguan II (2015–) * Volkswagen Viloran (2019–) == MQB Evo == Pohjalevyn uudistettu versio esiteltiin vuonna 2019 Golfin kahdeksannen sukupolven yhteydessä. * Audi A3 (Typ 8Y) (2020–) * Audi RS3 (Typ 8YA) (2021–) * Audi S3 (Typ 8Y) (2020–) * Cupra Formentor (2020–) * Ford Tourneo Connect III (2021–) * SEAT León (Typ KL) (2020–) * Škoda Octavia (Typ NX) (2019–) * Volkswagen Caddy (Typ SB) (2020–) * Volkswagen Golf VIII (2019–) * Volkswagen Talagon (2021–) == Katso myös == * Volkswagen Group MEB -pohjalevy * Volkswagen Group MLB -pohjalevy * Volkswagen Group MSB -pohjalevy == Lähteet == == Aiheesta muualla == MQB-pohjalevy Luokka:Autojen pohjalevyt
Volkswagen Tayron

Volkswagen Tayron on Volkswagenin vuodesta 2018 lähtien valmistama crossover- tyyppinen automalli, jota myydään vain Kiinan markkinoilla. Se esiteltiin Pekingin autonäyttelyssä keväällä 2018. Tayron sijoittuu mallistossa Tiguanin ja sen pidennetyn seitsenpaikkaisen version väliin. Moottorivalikoimassa ovat 1,4- (150 hv) ja 2,0-litraiset (186/220 hv) TSI-bensiinimoottorit. Suuritehoisimman moottorin yhteydessä on aina neliveto, ja sen saa valinnaisena myös pienitehoisemman 2,0-litraisen yhteyteen. Kaikkien moottorien yhteydessä voimansiirtona on seitsemänportainen DSG- kaksoiskytkinvaihteisto. Vuonna 2020 esiteltiin Tayron X, jonka perä on muotoiltu viistommin. == Lähteet == == Aiheesta muualla == Tayron Luokka:J-segmentin autot Luokka:2010-luvun autot Luokka:2020-luvun autot
Julia Schröder

Julia Schröder (s. 1978 Straubing) on saksalainen viulisti. Hän syntyi musikaaliseen perheeseen ja sai ensimmäisen viulunsoiton opetuksensa isältään. Hän voitti pian ensipalkinnot "Jugend musiziert" -kilpailussa sekä kamarimusiikissa että sooloviulussa. 15-vuotiaana Schröder pääsi Münchenissä konservatorioon, jossa hän opiskeli nuoriso-opiskelijana Urs Stielerin johdolla. Mestarikursseilla Schröder kävi Ana Chumachenkon, Melos-kvarttetin, Lorand Fenyvesin, Saschko Gawrilofin ja Adelina Opreanin johdolla.Bach- Cantatas.com: Julia Schröder (Violin, Conductor) Schröder on soittanut muun muassa Il giardino armonicossa ja lukuisissa sinfoniaorkestereissa. Hänen kamarimusiikkikumppaneitaan ovat olleet Trio Parnassus, Christoph Berner, Werner Güra, Angela Hewitt, Gidon Kremer, Gérard Wyss, Dorothee Oberlinger, Marcel Ponseele, Maurice Steger ja Christian Zacharias. Vuonna 2012 Schröder aloitti toiminnan Merel-kvartetin jäsenenä. Vuonna 2004 hän aloitti toimimisen Baselin kamariorkesterin konserttimestarina. Vuonna 2010 Schröderistä tuli viulunsoiton professori Freiburg im Breisgaussa. == Lähteet == Luokka:Saksalaiset viulistit Luokka:Vuonna 1978 syntyneet Luokka:Elävät henkilöt
Ridván

Ridván on kaksitoistapäiväinen juhla Bahai-uskonnossa. Ridvánin vietto sai alkunsa vuonna 1863 Baghdadissa, puurtarhassa jonka bahá'ít ovat sittemmin tunteneet nimellä Ridvanin puutarha. Tuolloin Baha’ullah, bahá'í-uskon perustaja, ilmaisi oman profeetallisen asemansa ja tehtävänsä Jumalan sanasaattajana tälle aikakaudelle sekä hahmotteli opetustensa tavoitteet ihmiskunnan henkisen ja aineellisen hyvinvoinnin edistämiseksi. Ridván on paitsi henkisen myös hallinnollisen uudistumisen aikaa. Ridvanin ensimmäisenä päivänä, 21. huhtikuuta, paikalliset yhteisöt valitsevat yhdeksänjäseniset hallintoelimensä, henkiset neuvostot. Kansalliset neuvostot valitaan tavallisesti myöhemmin ridvanin aikana pidettävissä kansallisissa vuosikokouksissa. Lisäksi joka viides vuosi valitaan maailmanlaajuisen bahá'í-yhteisön korkein hallintoelin, Yleismaailmallinen oikeusneuvosto, jonka toimipaikka on Haifa, Israel. Luokka:Bahai Luokka:Uskonnolliset juhlapäivät
La Vega

La Vega on provinssi Dominikaanisessa tasavallassa. Sen pääkaupunki on Concepción de La Vega. Provinssin pinta-ala on 2271 km2 ja väkiluku noin 405 500. Provinssi sijaitsee maan vuoristoisessa keskiosassa. Constanzan ympäristö tunnetaan viileästä säästä ja lauhkean vyöhykkeen hedelmien kuten omenien kasvatuksesta. San Juanin piirikunnassa on maan hienoimmat vuoristomaisemat. == Lähteet == == Aiheesta muualla == Luokka:Dominikaanisen tasavallan provinssit
Louis Delga

Louis Delga, tunnetaan myös nimellä Louis Dega (1890 Marseille, Ranska – 1945 Ranskan Guayana) oli ranskalainen vanki Ranskan Guayanan Pirunsaarella. Delga tuomittiin viideksitoista vuodeksi vankilaan petoksesta ja väärennöksesta. Hän ystävystyi vankilassa ollessaan Henri Charrièren (tunnetaan myös nimellä Papillon). He kärsivät tuomiotaan ensin Caenin vankilassa, Ranskassa ennen siirtoaan Etelä-Amerikkaan vuonna 1932. Delga maksoi Charrièrelle suojeluksesta muilta vangeilta, ja heistä tuli lopulta parhaat ystävät vankeuden aikana. Delga ja Charrière olivat molemmat mukana Papillon- elokuvassa, jossa Delgaa esitti Dustin Hoffman, ja Charrièrea Steve McQueen, jossa heidän seikkailunsa olivat vahvasti dramatisoituja. Delga kuoli vankeudesta vapauduttuaan Ranskan Guyanassa vuonna 1945. Luokka:Ranskalaiset rikolliset Luokka:Vuonna 1890 syntyneet Luokka:Vuonna 1945 kuolleet
Palearktinen alue

Palearktinen alue on eläinmaantieteellinen alue tai osa-alue, johon kuuluvat Eurooppa, Aasia Himalajasta pohjoiseen ja Afrikka Saharasta pohjoiseen. == Lähteet == == Aiheesta muualla == Luokka:Ekologia Luokka:Eläinmaantiede
Nearktinen alue

Nearktinen alue on eläinmaantieteellinen alue tai osa-alue, johon kuuluvat Grönlanti ja Pohjois-Amerikka Meksikosta pohjoiseen. == Lähteet == == Aiheesta muualla == * * Luokka:Ekologia Luokka:Eläinmaantiede
Conficap

Conficap Oy on suomalainen perheyritys, jonka omistaa vuorineuvos Maarit Toivanen lapsineen. Yritys syntyi 30.4.2018, kun Onvest Oy:n liiketoiminta jaettiin kahteen perustettavan yhtiöön. Conficapin liiketoimintaan lukeutuvat urakointi- ja kiinteistöpalveluja tuottava Are-konserni, sijoitustoiminta sekä kiinteistöliiketoiminta. Kiinteistöliiketoiminta koostuu pääasiassa osuuksista kotimaisissa ja ulkomaisissa kiinteistökehityshankkeissa. Yhtiön toimitusjohtajana toimii Maarit Toivanen. Conficapin toimitilat sijaitsevat Helsingissä Kampissa Autotalona tunnetussa toimistorakennuksessa. == Historia == Conficapin juuret juontavat yli sadan vuoden taakse Onvest-konserniin ja perheyhtiö Onniseen. Onninen on perustettu vuonna 1913 Turussa, kun liikemies Alfred Onninen päätti ryhtyä vesijohtoalan urakoitsijaksi. Vuonna 1927 liiketoiminnan painopiste siirrettiin Turusta Helsinkiin ja syntyi Vesijohtoliike Onninen Oy. 1920-luvulla liiketoiminta laajeni asennustoiminnasta tukkukauppaan, ja sotien jälkeen alkoi valtakunnallisen toimipaikkaverkoston rakentaminen. 1990-luvun yritysjärjestelyjen myötä talotekniikka- ja kiinteistöpalveluyritys Are Oy siirtyi osaksi perheyritystä. Kesäkuussa 2016 Onvest Oy myi Onninen Oy:n koko osakekannan Kesko Oyj:lle. Huhtikuussa 2018 yhtiö purkautui ja liiketoiminta jakautui kahteen perustettavaan yhtiöön, jotka jatkavat toimintaansa suomalaisen perheyhtiön arvo- ja osaamispohjalta. Maarit Toivasen ja hänen lastensa omistaman perustettavan yhtiön nimi on Conficap Oy. Marja Toivasen ja Maria Toivanen- Warraksen omistaman perustettavan yhtiön nimi puolestaan on Onvest Oy. == Kiinteistöliiketoiminta == Conficap on toteuttanut viime vuosina useita merkittäviä kiinteistökauppoja. Vuonna 2018 yhtiö osti Helsingin ydinkeskustassa sijaitsevan Vuorikatu 20:n kiinteistön sekä kolme toimistokiinteistöä Helsingin Pitäjänmäeltä. Vuoden 2019 alussa yhtiö osti keskeisillä paikoilla sijaitsevat Turun Torinkulman ja Raision Lasikuution kiinteistöt. Lisäksi Conficap osti helikopterilentäjien koulutuskeskuksen Vantaan Aviapoliksesta. Suomen ulkopuolisessa kiinteistöliiketoiminnassa Conficapin painopiste on siirtynyt suorista sijoituksista kiinteistörahastoihin, minkä vuoksi yhtiö luopui Ruotsin Örebrossa sijaitsevasta logistiikkakiinteistöstä. Suomessa Conficap keskittyy toimistoihin ja logistiikkakiinteistöihin pääkaupunkiseudulla, Turussa ja Tampereella. Yhtiö omistaa myös helsinkiläisestä Tripla-kauppakeskuksesta osuuden. == Lähteet == == Aiheesta muualla == * Conficapin kotisivut Luokka:Suomalaiset sijoitusyhtiöt Luokka:Helsinkiläiset yritykset Luokka:Suomalaiset perheyritykset
Holarktinen alue

Holarktinen alue on eliömaantieteellinen alue, johon kuuluvat Euraasia Himalajalta pohjoiseen, Afrikka Saharasta pohjoiseen sekä Pohjois-Amerikka Meksikosta pohjoiseen. Holarktinen alue koostuu palearktisesta alueesta ja nearktisesta alueesta. == Lähteet == Luokka:Ekologia Luokka:Eläinmaantiede Luokka:Kasvimaantiede
Telluurivety

Telluurivety eli tellaani on epäorgaaninen yhdiste, ja yksinkertaisin telluurin hydridi. Se on väritöntä kaasua, jolla on erittäin epämiellyttävä mädäntynyttä valkosipulia muistuttava haju, joka voidaan aistia jo erittäin pieninä pitoisuuksina. Suurempina pitoisuuksina se haisee mädäntyneelle purjolle. Telluurivety on kemiallisesti ja rakenteellisesti samanlainen seleenivedyn kanssa, ja molemmat ovat vesiliuoksina happoja. == Aiheesta muualla == * PubChem: Hydrogen telluride Luokka:Telluuriyhdisteet Luokka:Hydridit Luokka:Epäorgaaniset hapot Luokka:Puolimetalliyhdisteet Luokka:Myrkylliset kemikaalit